
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 121 

28 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή προσωπικού στο Υπουργείο Παιδείας και 

Θρησκευμάτων, Πολιτισμού και Αθλητισμού. 1 

Κατανομή προσωπικού στο Υπουργείο Δημόσιας Τά¬ 
ξης και Προστασίας του Πολίτη. 2 

Αρχική - περιοδική επιμόρφωση - κατάρτιση και πι¬ 
στοποίηση του ελεγκτικού προσωπικού Δημοσίων 
και Ιδιωτικών ΚΤΕΟ για έλεγχο οχημάτων μετα¬ 
φοράς επικίνδυνων εμπορευμάτων (ΑϋΒ) και ευ¬ 
παθών τροφίμων (ΑΤΡ). 3 


ΑΠΟΦΑΣΕΙ Σ 

Αριθμ. ΔΙΠΠ/Φ.ΕΠ.1/196/26638/24818 (1) 

Κατανομή προσωπικού στο Υπουργείο Παιδείας και 
Θρησκευμάτων, Πολιτισμού και Αθλητισμού. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ.2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως αναριθμήθηκε με τις διατάξεις του 
άρθρου 3 της παρ. 4 περ. γ του Ν.3899/2010 «Επείγοντα 
μέτρα εφαρμογής του προγράμματος στήριξης της ελ¬ 
ληνικής οικονομίας» (ΦΕΚ 212/Α/17-12-2010). 

2. Το Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Με¬ 
ταρρύθμισης και Ηλεκτρονικής Διακυβέρνησης» (ΦΕΚ 
147/Α727-6-2011). 

3. Την υπ’ αριθμ. ΔΙΠΠ/Φ.ΕΠ1/71/οικ.4573/1-3-2011 (ΦΕΚ 
323/Β/1-3-2011) κοινή απόφαση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού. 

4. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού 


δικαίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του Ν. 3812/2009. 

5. Τα υπ’ αριθμ. 142864/Δ2/14-11-12 και Φ. 117/147/130506/ 
Β2/23-10-1 έγγραφα του Υπουργείου Παιδείας και Θρη¬ 
σκευμάτων Πολιτισμού και Αθλητισμού καθώς και το 
αριθμ. 2/79503/27-11-12 έγγραφο του Γ ενικού Λογιστη¬ 
ρίου του Κράτους. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Α. Την κατανομή των κάτωθι τεσσάρων (4) εκπαιδευ¬ 
τικών ως εξής: 

• Τον Προκοπίου Γεώργιο του Κωνσταντίνου, Εκπαι¬ 
δευτικό κλάδου ΤΕ16 Μουσικής στη Δευτεροβάθμια Εκ¬ 
παίδευση, στη περιοχή Β-ΒΆέσβου, σε εφαρμογή της 
υπ’ αριθμ. 492/2011 απόφασης του Διοικητικού Εφετείου 
Τριπόλεως. 

• Τον Νικάκη Βασίλειο του Γεωργίου, Εκπαιδευτικό 
κλάδου ΠΕ 02 - Φιλολόγων στην περιοχή Δευτεροβάθ¬ 
μιας Εκπαίδευσης Β - Γ Πειραιά, σε εφαρμογή της υπ’ 
αριθμ. 633/2012 απόφασης του Διοικητικού Εφετείου 
Αθηνών και της υπ’ αριθμ. 236/21-9-12 απόφασης του 
ΑΣΕΠ. 

• Τον Τσάρα Στέφανο του Ιωάννη και την Παπανάγνου 
Ευγενία του Αποστόλου, εκπαιδευτικοί κλάδου ΠΕ01- 
Θεολόγων, στη Δευτεροβάθμια Εκπαίδευση, σε εφαρ¬ 
μογή αποφάσεων του Διοικητικού Εφετείου Αθηνών. 

Β. Την κατανομή είκοσι πέντε (25) θέσεων για καθη¬ 
γητές όλων των βαθμιδών των Πανεπιστημίων (μέλη 
ΔΕΠ) και είκοσι πέντε (25) θέσεων για διοικητικό προ¬ 
σωπικό των Πανεπιστημίων οι οποίες θα αφορούν απο¬ 
κλειστικά και μόνο την συμμόρφωση της Διοίκησης 
σε τελεσίδικες δικαστικές αποφάσεις, γνωμοδοτήσεις 
του Νομικού Συμβουλίου του Κράτους που έχουν γίνει 
δεκτές από τον αρμόδιο Υπουργό και σε Υπουργικές 
αποφάσεις αναπομπής ή ακύρωσης πρυτανικών πρά¬ 
ξεων διορισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΜΑΝΙΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΔΙΠΠ/Φ.ΕΠ.1/197/25090/28496/27843 (2) 

Κατανομή προσωπικού στο Υπουργείο Δημόσιας Τάξης 
και Προστασίας του Πολίτη. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του άρ¬ 
θρου 11 παρ. 5 εδάφιο δεύτερο του Ν. 3833/10 «Προστα¬ 
σία της εθνικής οικονομίας - Επείγοντα μέτρα για την 
αντιμετώπιση της δημοσιονομική κρίσης» (ΦΕΚ 40/Α'/15- 
3-2010), όπως αναριθμήθηκε με τις διατάξεις του άρθρου 
3 της παρ. 4 περ. γ του Ν.3899/2010 «Επείγοντα μέτρα 
εφαρμογής του προγράμματος στήριξης της ελληνικής 
οικονομίας» (ΦΕΚ 212/Α/17-12-2010), 

2. Την υπ’ αριθμ. ΔΙΠΠ/Φ.ΕΠ1/71/οικ.4573/1-3-2011 (ΦΕΚ 
323/Β/1-3-2011) Κοινή Απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού, 

3. Τα α.π. 6000/2/4488-κε/22-11-2012, 6000/2/4503-ιβ/23- 
11-2012 και 273397/9/4-1/21-10-2012 έγγραφα του Υπουρ¬ 
γείου Δημόσιας Τάξης και Προστασίας του Πολίτη, 

4. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δι¬ 
καίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του Ν. 3812/2009. 

5. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή εισαχθέντων σπουδαστών στο Υπουργείο 
Δημόσιας Τάξης και Προστασίας του Πολίτη, ως εξής: 

• τεσσάρων (4) δόκιμων Αστυφυλάκων σε εκτέλεση 
των υπ' αριθμ. 1641/2012,2560/2011,1335/2012 αποφάσεων 
του Διοικητικού Εφετείου Αθηνών και της υπ’ αριθμ. 
273397/9/4-στ' απόφασης του Προϊσταμένου Κλάδου 
Οργάνωσης και Ανθρώπινου Δυναμικού του Αρχηγείου 
Ελληνικής Αστυνομίας κατόπιν της υπ’ αριθμ. 354/2-8-12 
γνωμάτευσης της Ανωτάτης Υγειονομικής Επιτροπής 
Θεσσαλονίκης της Ελληνικής Αστυνομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΜΑΝΙΤΑΚΗΣ 
-♦- 

Αριθμ. 40077/2850/12 (3) 

Αρχική - περιοδική επιμόρφωση - κατάρτιση και πι¬ 
στοποίηση του ελεγκτικού προσωπικού Δημοσίων 
και Ιδιωτικών ΚΤΕΟ για έλεγχο οχημάτων μεταφο¬ 
ράς επικίνδυνων εμπορευμάτων (ΑϋΒ) και ευπαθών 
τροφίμων (ΑΤΡ). 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α. της παρ. 3 του άρθρου 37 του Ν. 2963/2001 (ΦΕΚ 268/ 
Α') «Οργάνωση και λειτουργία των δημοσίων επιβατικών 


μεταφορών με λεωφορεία, τεχνικός έλεγχος οχημάτων 
και ασφάλεια χερσαίων μεταφορών και άλλες διατάξεις» 
όπως αντικαταστάθηκε από την παρ. 9 του άρθρου 114 
του Ν. 4070/2012 (ΦΕΚ 82/Α') «Ρυθμίσεις Ηλεκτρονικών 
Επικοινωνιών, Μεταφορών, Δημοσίων Έργων και άλλες 
διατάξεις» 

β. του άρθρου 2 του Ν. 3897/2010 (ΦΕΚ 208/Α') «Σύστα¬ 
ση Εθνικού Συμβουλίου Οδικής Ασφάλειας και Γ ενικής 
Διεύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτων για την 
προαγωγή της Οδικής Ασφάλειας και την προστασία 
του περιβάλλοντος, κύρωση Σύμβασης μεταξύ Ελληνι¬ 
κού Δημοσίου και Ο.Α.Σ.Θ. και άλλες διατάξεις». 

γ. του άρθρου 90 του «Κώδικα νομοθεσίας για την 
κυβέρνηση και τα κυβερνητικά όργανα» που κωδικοποι- 
ήθηκε με το άρθρο πρώτο του π.δ. 63/2005 (ΦΕΚ 98 Α') 

δ. του π.δ. 85/2012 (ΦΕΚ 141/Α') «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 

ε. της υπ’ αριθμ. Υ43/5-7-2012 απόφασης του Πρω¬ 
θυπουργού (ΦΕΚ 2094/Β') «Καθορισμός αρμοδιοτήτων 
του Αναπληρωτή Υπουργού Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων Σταύρου 
Καλογιάννη» 

στ. της υπ’ αριθμ. 35043/2524/10 (ΦΕΚ 1385/Β') κοινής 
υπυοργικής απόφασης «Προσαρμογή της Ελληνικής 
νομοθεσίας προς τις διατάξεις της Οδηγίας 2008/68/ 
ΕΚ του Ευρωπαϊκού Κοινοβουλίου και του Συμβουλίου 
της 24ης Σεπτεμβρίου 2008 σχετικά με τις εσωτε¬ 
ρικές μεταφορές επικίνδυνων εμπορευμάτων», όπως 
ισχύει. 

ζ. της υπ’ αριθμ. 54477/2598/30-9-2003 (ΦΕΚ 1399/Β') 
κοινής υπουργικής απόφασης «Αποδοχή της Συμφωνίας 
για τις διεθνείς μεταφορές ευπαθών τροφίμων και για 
τον ειδικό εξοπλισμό που θα χρησιμοποιείται γϊ αυτές 
τις μεταφορές (ΑΤΡ) όπως υπογράφηκε στη Γενεύη την 
1η Σεπτεμβρίου 1970, και τροποποιήθηκε και ισχύει την 
15η Μάίου 2003». 

η. της υπ’ αριθμ. 32591/3257/21-05-2001 (ΦΕΚ 703/Β') 
υπουργικής απόφασης «Όροι και προϋποθέσεις ορισμού 
φορέων ελέγχου οχημάτων μεταφοράς επικίνδυνων 
εμπορευμάτων, όπως ορίζεται στην Ευρωπαϊκή Συμ¬ 
φωνία ΑϋΒ». 

θ. της υπ’ αριθμ. Φ.201/48692/5161/20-08-2004 (ΦΕΚ 
1340/Β') υπουργικής απόφασης «Ρύθμιση θεμάτων για 
την έκδοση Πιστοποιητικού μετά τον περιοδικό ειδικό 
και τεχνικό έλεγχο των οχημάτων μεταφοράς ευπαθών 
τροφίμων (ΑΤΡ) που διενεργούν διεθνείς μεταφορές - 
Διαδικασία περιοδικού τεχνικού ελέγχου» 

2. Την ανάγκη ρύθμισης των λεπτομερειών και των 
διαδικασιών που αφορούν στην κατάρτιση, εξέταση, 
χορήγηση, ανανέωση και επέκταση Πιστοποιητικού ελε¬ 
γκτή Δημοσίων και Ιδιωτικών ΚΤΕΟ οχημάτων μετα¬ 
φοράς επικίνδυνων εμπορευμάτων (ΑϋΒ) και ευπαθών 
τροφίμων (ΑΤΡ). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Προϋποθέσεις πιστοποίησης ελεγκτικού προσωπικού 
των Δημοσίων και Ιδιωτικών ΚΤΕΟ οχημάτων μεταφο¬ 
ράς επικίνδυνων εμπορευμάτων (ΑϋΒ) και ευπαθών 
τροφίμων (ΑΤΡ). 

1. Ο τεχνικός έλεγχος οχημάτων μεταφοράς επικίνδυ¬ 
νων εμπορευμάτων (ΑΩΒ) και ευπαθών τροφίμων (ΑΤΡ) 
και η έκδοση των σχετικών Πιστοποιητικών στα Δημόσια 
και Ιδιωτικά ΚΤΕΟ διενεργείται από πιστοποιημένο από 
το Υπουργείο Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων (ΥΠ.ΑΝ.ΑΝ.Υ.ΜΕ.ΔΙ.) ελε¬ 
γκτικό προσωπικό. 

2. Ο στόχος της πιστοποίησης επιτυγχάνεται με συ¬ 
μπληρωματική εξειδικευμένη εκπαίδευση, του ελεγκτι¬ 
κού προσωπικού των Δημοσίων και Ιδιωτικών ΚΤΕΟ ως 
προς τον έλεγχο των οχημάτων μεταφοράς επικίνδυνων 
εμπορευμάτων (ΑϋΒ) και ευπαθών τροφίμων (ΑΤΡ), με 
σκοπό να αποκτηθεί από τους ελεγκτές βαρέων οχημά¬ 
των των αναγκαίων εξειδικευμένων τεχνικών γνώσεων 
και δεξιοτήτων, ώστε να είναι κατάλληλοι για την διε¬ 
νέργεια του τεχνικού ελέγχου των εν λόγω οχημάτων, 
την ταυτοποίηση των εκθέσεων δοκιμών με τον απα¬ 
ραίτητο εξοπλισμό των οχημάτων αυτών καθώς και της 
γνώσης του αντίστοιχου νομοθετικού και κανονιστικού 
πλαισίου. 

3. Η πιστοποίηση των ελεγκτών Δημοσίων και Ιδιω¬ 
τικών ΚΤΕΟ που θα τους παρέχει το δικαίωμα και για 
τους εξειδικευμένους ελέγχους οχημάτων μεταφοράς 
επικίνδυνων εμπορευμάτων (ΑϋΒ) και ευπαθών τροφί¬ 
μων (ΑΤΡ) και την έκδοση των αντίστοιχων πιστοποιητι¬ 
κών, γίνεται από την αρμόδια Διεύθυνση του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων. 

4. Το προς πιστοποίηση ελεγκτικό προσωπικό Δημοσί¬ 
ων και Ιδιωτικών ΚΤΕΟ πρέπει να πληροί τις ακόλουθες 
προϋποθέσεις: 

α. Να είναι κάτοχοι τίτλου σπουδών, ως ακολούθως: 

(αΐ) διπλωματούχοι μηχανικοί ειδικότητας: μηχανολό¬ 
γου, ηλεκτρολόγου, χημικού, μεταλλειολόγου, ή άλλης 
σχετικής ειδικότητας που έχει τα ίδια επαγγελματικά 
δικαιώματα και καλύπτουν τον έλεγχο των οχημάτων, 
κάτοχοι άδειας άσκησης επαγγέλματος από το Τ.Ε.Ε. ή 

(α2) πτυχιούχοι τεχνολόγοι μηχανικοί κατεύθυνσης: 
μηχανολόγου, ηλεκτρολόγου, ναυπηγού, μηχανικού οχη¬ 
μάτων, ή άλλης σχετικής ειδικότητας που έχει τα ίδια 
επαγγελματικά δικαιώματα και καλύπτουν τον έλεγχο 
των οχημάτων, μέλη της Ε.Ε.Τ.Ε.Μ. 

Οι προαναφερόμενοι τίτλοι σπουδών είναι από ΑΕΙ ή 
ΤΕΙ της ημεδαπής ή ισοτίμου πτυχίου αναγνωρισμένης 
σχολής της αλλοδαπής. 

β. Να έχουν πιστοποιηθεί ως ελεγκτές βαρέων οχη¬ 
μάτων 

γ. Να έχουν παρακολουθήσει επιτυχώς τα εξειδικευ- 
μένα συμπληρωματικά προγράμματα ειδικής επιμόρ- 
φωσης-κατάρτισης όπως αυτά αναφέρονται στη πα¬ 
ράγραφο 2 του άρθρου 4 της παρούσας και να έχουν 
επιτύχει στις αντίστοιχες εξετάσεις.. 

5. Της παραπάνω 4γ περίπτωσης, απαλλάσσονται για 
αρχική εκπαίδευση και εξέταση, οι αναγνωρισμένοι από 
το Υπουργείο Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων πραγματογνώμονες 
ΑϋΒ οι οποίοι ασκούν το έργο του πραγματογνώμονα 
τουλάχιστον την τελευταία διετία και κατέχουν ισχύον 
πιστοποιητικό ελεγκτή βαρέων οχημάτων. Η άσκηση του 
πραγματογνώμονα αποδεικνύεται από την συμμετοχή 
του σε Φορέα ελέγχου ΑΩΗ και την ύπαρξη πρακτικών 
ελέγχων οχημάτων μεταφοράς επικίνδυνων εμπορευ¬ 
μάτων που αυτός έχει υπογράψει ή αντίστοιχα έχει αξι¬ 


ολογηθεί από το ΕΣΥΔ ως πραγματογνώμονας Φορέα 
ελέγχου ΑϋΒ βεβαιούμενο από το ΕΣΥΔ. 

6. Το χορηγούμενο πιστοποιητικό ισχύει για δύο (2) 
έτη από την ημερομηνία επιτυχούς εξέτασης. Η ισχύς 
του προϋποθέτει και την ισχύ του αντίστοιχου Πιστο¬ 
ποιητικού ελεγκτή ΙΚΤΕΟ βαρέων οχημάτων και ανα¬ 
νεώνεται για διετείς περιόδους μετά από υποχρεωτική 
παρακολούθηση περιοδικής κατάρτισης και επιτυχούς 
εξέτασης σύμφωνα με τα άρθρα 4 και 5 της παρούσας. 
Στην ίδια διαδικασία περιοδικής κατάρτισης υπόκεινται 
και ο πραγματογνώμονας ΑϋΒ που αναφέρεται στην 
ανωτέρω παράγραφο 5. Σε περίπτωση μη επιτυχούς 
εξέτασης εντός της ισχύος του πιστοποιητικού του, τότε 
ο ενδιαφερόμενος υποχρεούται να παρακολουθήσει το 
πρόγραμμα αρχικής εκπαίδευσης και εξέτασης. Ομοίως 
υπάγεται σε αρχική εκπαίδευση και εξέταση ο υποψή¬ 
φιος ο οποίος έχει αποτύχει σε τρεις (3) εξεταστικές 
περιόδους ή αντίστοιχα έχει παρέλθει ένα έτος από την 
ολοκλήρωση της εκπαίδευσής του και δεν έχει πετύχει 
στις εξετάσεις. 

7. Το πιστοποιητικό ελεγκτή για τα οχήματα μετα¬ 
φοράς επικίνδυνων εμπορευμάτων (ΑϋΒ) και ευπαθών 
τροφίμων (ΑΤΡ) έχει την μορφή του υποδείγματος στα 
Παραρτήματα III και IV της παρούσας, αντίστοιχα. Ο 
αριθμός πιστοποιητικού είναι ο ίδιος με αυτόν του ελε¬ 
γκτή βαρέων οχημάτων με την προσθήκη του χαρακτη¬ 
ριστικού ΑΟΒ ή ΑΤΡ κατά περίπτωση. 

Αρθρο 2 

Εκπαιδευτικοί - Εξεταστικοί Φορείς 

Α. Εκπαιδευτικοί Φορείς 

1. Ως εκπαιδευτικοί Φορείς για την ειδική επιμόρφω- 
ση-κατάρτιση των ελεγκτών των Δημοσίων και Ιδιωτι¬ 
κών ΚΤΕΟ οχημάτων μεταφοράς επικίνδυνων εμπορευ¬ 
μάτων (ΑΟΒ) και ευπαθών τροφίμων (ΑΤΡ), ορίζονται τα 
Ανώτατα Εκπαιδευτικά Ιδρύματα (ΑΕΙ) ή Τεχνολογικά 
Εκπαιδευτικά Ιδρύματα (ΤΕΙ), τεχνολογικής κατεύθυν¬ 
σης, τα οποία λειτουργούν και είναι αναγνωρισμένα 
από το Ελληνικό Κράτος. Οι εκπρόσωποι των ενδια¬ 
φερομένων σχολών υποβάλλουν αίτηση στην αρμόδια 
υπηρεσία του Υπουργείου Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων επισυνά¬ 
πτοντας τα αναγκαία παραστατικά με τα οποία τεκ¬ 
μηριώνονται οι ειδικές γνώσεις στα θέματα της οδικής 
μεταφοράς επικίνδυνων εμπορευμάτων, στις Διεθνείς 
Συμφωνίες και Οδηγίες που καλύπτουν τις μεταφορές 
αυτές, τον τρόπο και τις δυνατότητες παροχής σχετι¬ 
κής κατάρτισης. 

Για την παραπάνω τεκμηρίωση δηλώνονται στοιχεία 
όπως: 

α'Υπαρξη μαθημάτων στο Πρόγραμμα Σπουδών, όπως: 
σχετικών με το αντικείμενο της μεταφοράς επικίνδυνων 
εμπορευμάτων, ευπαθών τροφίμων, περί μεταφορών 
γενικά, περί συμφωνιών - οδηγιών σχετικών με το αντι¬ 
κείμενο, περί οχημάτων, περί της θέρμανσης - ψύξης, 
κατά περίπτωση. 

β. Δημοσιεύσεις των μελών του Ιδρύματος σε έγκρι¬ 
τα περιοδικά για θέματα επικίνδυνων εμπορευμάτων ή 
ευπαθών τροφίμων. 

γ. Εκπόνηση διδακτορικών διατριβών ή μεταπτυχια¬ 
κών εργασιών σε θέματα μεταφοράς επικίνδυνων εμπο¬ 
ρευμάτων ή ευπαθών τροφίμων ή επιμέρους ενότητες 
αυτών. 

δ. Συμμετοχή του ανθρώπινου δυναμικού του Ιδρύμα¬ 
τος σε εκπαιδευτικά σεμινάρια εσωτερικού ή εξωτερικού 
ή σε Επιτροπές Διεθνών Οργανισμών ή επαγγελματικών 
οργανώσεων που χειρίζονται θέματα μεταφοράς επικίν¬ 
δυνων εμπορευμάτων ή ευπαθών τροφίμων. 

ε. Διοργάνωση σεμιναρίων σχετικών με τις μεταφορές 
επικίνδυνων εμπορευμάτων. 

2. Το διδακτικό προσωπικό για την παροχή επιμόρ- 
φωσης-κατάρτισης είναι διπλωματούχοι ή πτυχιούχοι 
σχολών ΑΕΙ με ειδικές γνώσεις στα διδασκόμενα αντι¬ 
κείμενα, τα αντικείμενα της μεταφοράς επικίνδυνων 
εμπορευμάτων ή ευπαθών τροφίμων ή είναι πραγμα- 
τογνώμονες ΑϋΒ ή εμπειρογνώμονες ΑΤΡ, οριζόμενοι 
από τους εκπαιδευτικούς Φορείς. 

3. Ο ορισμός των κατάλληλων Φορέων παροχής της 
προαναφερόμενης εκπαίδευσης γίνεται με διαπυστω- 
τική πράξη του Γενικού Γραμματέα Μεταφορών του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων. 

Β. Φορέας Εξέτασης 

1. Ως Φορέας εξέτασης των ελεγκτών των Δημοσί¬ 
ων και Ιδιωτικών ΚΤΕΟ οχημάτων μεταφοράς επικίν¬ 
δυνων εμπορευμάτων (ΑΩΒ) και ευπαθών τροφίμων 
(ΑΤΡ), ορίζεται πολυτεχνική σχολή ΑΕΙ της χώρας μας. 
Ο Εξεταστικός Φορέας είναι ένας για όλη τη χώρα 
και εγκρίνεται με απόφαση του Γενικού Γραμματέα 
Μεταφορών του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων, ύστερα 
από δήλωση ενδιαφέροντος. Αυτή η έγκριση μπορεί 
να είναι περιορισμένης διάρκειας και θα βασίζεται στα 
ακόλουθα κριτήρια: 

α. Ο φορέας και τα μέλη επιτροπής εξέτασης δεν 
μπορεί να παρέχει εκπαίδευση 

β. Προδιαγραφές της μορφής των εξετάσεων που 
προτείνει ο φορέας τόσο για τα θέματα ΑΩΒ όσο και 
για αυτά του ΑΤΡ. 

γ. Μέτρα που λαμβάνει για την αμεροληψία των εξε¬ 
τάσεων 

δ. Δήλωση αποδοχής των διαδικασιών που αναφέρεται 
στην παρούσα απόφαση. 

2. Σε περίπτωση μη λειτουργίας του εξεταστικού 
φορέα ορίζεται Επιτροπή Εξετάσεων με απόφαση του 
Γ ενικού Γ ραμματέα Μεταφορών του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, με σκοπό τη διενέργεια των σχετικών εξε¬ 
τάσεων, τα μέλη αυτής, η διαδικασία για τις εξετάσεις 
καθώς και κάθε άλλη σχετική λεπτομέρεια. 

3. Στην εξεταστική επιτροπή του φορέα δύναται να συμ¬ 
μετέχουν υπάλληλοι του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων που 
ασχολούνται με τα θέματα ΑΩΒ, ΑΤΡ ή έχουν τις ειδικές 
γνώσεις ΑΩΒ ή και ΑΤΡ, ή έχουν παρακολουθήσει επι- 
τυχώς σεμινάρια των συμβούλων ασφαλούς μεταφοράς 
επικινδύνων εμπορευμάτων ή πραγματογνωμόνων ΑϋΒ. 
Τα έξοδα των εν λόγω υπαλλήλων βαρύνουν τον Φορέα. 

Αρθρο 3 

Υποχρεώσεις Φορέων 

Οι εκπαιδευτικοί Φορείς υποχρεούνταί: 

α. Να διοργανώνουν την αρχική επιμόρφωση και πε¬ 
ριοδική κατάρτιση. 

β. Να τηρούν «παρουσιολόγιο» στο οποίο καταγρά¬ 
φονται: 


βΐ. Ο τίτλος του κάθε μαθήματος επιμόρφωσης-κα- 
τάρτισης σύμφωνα με το πρόγραμμα 
β2. Η ημερομηνία και η ώρα έναρξης και λήξης του 
μαθήματος 

β3. Τα ονοματεπώνυμα των διδασκόντων, παραπλεύ- 
ρως των οποίων τίθεται η υπογραφή τους 
β4. Τα ονοματεπώνυμα των εκπαιδευομένων, παρα- 
πλεύρως των οποίων υπογράφουν αποδεικνύοντας 
την παρουσία τους κατά την ώρα της διδασκαλίας. 
Οι τυχόν απόντες σημειώνονται από τον διδάσκοντα 
το δε «παρουσιολόγιο» αρχειοθετείται και φυλάσσεται 
τουλάχιστον για μια τριετία. 

γ. Οι φορείς ειδικής επιμόρφωσης οφείλουν, τουλάχι¬ 
στον μία (1) εβδομάδα πριν την έναρξη του προγράμμα¬ 
τος ειδικής επιμόρφωσης-κατάρτισης, να αποστέλλουν 
στην αρμόδια Διεύθυνση του Υπουργείου Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων τα ακόλουθα στοιχεία: 

γΐ. χρόνο και τόπο διεξαγωγής της ειδικής επιμόρ- 
φωσης-κατάρτισης 

γ2. κατάλογο επιμορφούμενων - καταρτιζομένων 
δ. Να αποστέλλουν στην αρμόδια Διεύθυνση του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και στον εξεταστικό φο¬ 
ρέα μετά την ολοκλήρωση της εκπαίδευσης αλφαβητική 
κατάσταση σε έντυπη και ηλεκτρονική μορφή με τα 
πλήρη στοιχεία (ονοματεπώνυμο, πατρώνυμο, αριθμός 
ταυτότητας ή διαβατηρίου, ΑΦΜ, ισχύουσα ταχυδρομική 
διεύθυνση κατοικίας, τίτλος σπουδών, αριθμός πιστο¬ 
ποιητικού ελεγκτή βαρέων οχημάτων) των ενδιαφερο¬ 
μένων που παρακολούθησαν επιτυχώς το εκπαιδευτικό 
πρόγραμμα. 

ε. Να έρχονται σε συνεννόηση με τον εξεταστικό φο¬ 
ρέα περί της ημερομηνίας, ώρας και τόπου διενέργειας 
των εξετάσεων, των δικαιολογητικών που πρέπει να 
έχουν μαζί τους οι υποψήφιοι και να ενημερώνουν σχε¬ 
τικά τους υποψήφιους ελεγκτές για αυτά. 

Άρθρο 4 

Πρόγραμμα κατάρτισης 

1. Για την κατάρτιση ο κάθε ενδιαφερόμενος ελε¬ 
γκτής Δημόσιου ή Ιδιωτικού ΚΤΕΟ βαρέων οχημάτων, 
παρακολουθεί το εκπαιδευτικό πρόγραμμα το οποίο 
διοργανώνεται με ευθύνη των εκπαιδευτικών Φορέων. 
Οι ημερομηνίες έναρξης του προγράμματος, το ύψος 
των διδάκτρων για την εκπαίδευση και την εξέταση 
γνωστοποιούνται εγκαίρως στους ενδιαφερομένους με 
ευθύνη των Φορέων. 

2. α. Πρόγραμμα αρχικής εκπαίδευσης - κατάρτισης 
(Παράρτημα I): Η διδακτέα ύλη του προγράμματος επι¬ 
μόρφωσης - κατάρτισης για αρχική χορήγηση πιστοποι¬ 
ητικού για ελέγχους οχημάτων μεταφοράς επικίνδυνων 
εμπορευμάτων (ΑϋΒ) και ευπαθών τροφίμων (ΑΤΡ) και 
έκδοση των αντίστοιχων πιστοποιητικών πρέπει να είναι 
τουλάχιστον τα αναφερόμενα στο Παράρτημα I της 
παρούσας που αποτελεί αναπόσπαστο τμήμα της. Η 
ελάχιστη διάρκεια του προγράμματος αυτού καθορί¬ 
ζεται σε πέντε (5) ημέρες ή σαράντα (40) διδακτικές 
ώρες. 

β. Πρόγραμμα επαναληπτικής εκπαίδευσης - κατάρ¬ 
τισης (Παράρτημα II): Επαναληπτικά εκπαιδευτικά προ¬ 
γράμματα διενεργούνται σε τακτά χρονικά διαστήματα 
[κάθε δύο (2) έτη] και έχουν σκοπό να ενημερώνουν τους 

ελεγκτές οχημάτων μεταφοράς επικίνδυνων εμπορευ¬ 
μάτων (ΑΩΒ) και ευπαθών τροφίμων (ΑΤΡ) αντίστοιχα, 
για τα νεώτερα δεδομένα που υπάρχουν αναφορικά με 
τις μεταφορές αυτές. Καλύπτει νέες τεχνικές, νομικά 
θέματα και τις νεώτερες εξελίξεις σχετικά με το αντι¬ 
κείμενό τους. 

Η διδακτέα ύλη του προγράμματος επιμόρφωσης - 
κατάρτισης για αρχική χορήγηση πιστοποιητικού για 
ελέγχους οχημάτων μεταφοράς επικίνδυνων εμπορευ¬ 
μάτων (ΑϋΒ) και ευπαθών τροφίμων (ΑΤΡ) και έκδοση 
των αντίστοιχων πιστοποιητικών πρέπει να είναι τουλά¬ 
χιστον τα αναφερόμενα στο Παράρτημα II της παρού¬ 
σας που αποτελεί αναπόσπαστο τμήμα της. Η ελάχιστη 
διάρκεια του προγράμματος αυτού καθορίζεται σε μία 
(1) ημέρα ή οκτώ (8) διδακτικές ώρες. 

3. Ο ενδιαφερόμενος υποχρεούται πριν την ημερομη¬ 
νία λήξης του Πιστοποιητικού του να παρακολουθήσει 
τα αντίστοιχα επαναληπτικά εκπαιδευτικά προγράμ¬ 
ματα κατάρτισης και να συμμετάσχει επιτυχώς στις 
σχετικές εξετάσεις. 

Σκοπός των εξετάσεων ανανέωσης είναι να διαπι¬ 
στωθεί ότι ο κάτοχος του πιστοποιητικού εξακολουθεί 
να διαθέτει το απαιτούμενο επίπεδο γνώσεων για την 
άσκηση των καθηκόντων του. 

4. Η διδακτική ώρα είναι σαράντα πέντε (45) λεπτά 
της ώρας. Ο μέγιστος αριθμός διδακτικών ωρών κατά 
τη διάρκεια της ημέρας δε μπορεί να υπερβαίνει τις 
οκτώ (8). 

5. Ο επιμορφούμενος ελεγκτής θεωρείται ότι παρα¬ 
κολούθησε επιτυχώς το πρόγραμμα εφόσον επιτύχει 
σε εξέταση του άρθρου 5 της παρούσας και οι συ¬ 
νολικές του απουσίες δεν υπερβαίνουν τις τρεις (3) 
εκπαιδευτικές ώρες. Σε περίπτωση που οι συνολικές 
απουσίες υπερβούν τις τρεις (3) εκπαιδευτικές, υποχρε- 
ούται να παρακολουθήσει εκ νέου όλο το πρόγραμμα 
είτε πρόκειται για αρχική ή επαναληπτική εκπαίδευση 
- κατάρτιση. 

Αρθρο 5 

Εξεταστική διαδικασία 

1. Στόχος των εξετάσεων είναι να διαπιστωθεί αν οι 
ελεγκτές Δημοσίων και Ιδιωτικών ΚΤΕΟ βαρέων οχη¬ 
μάτων διαθέτουν το απαραίτητο επίπεδο γνώσεων και 
δεξιοτήτων για να ασκούν τα καθήκοντα του ελεγκτή 
οχημάτων μεταφοράς επικίνδυνων εμπορευμάτων (ΑϋΒ) 
και ευπαθών τροφίμων (ΑΤΡ), με σκοπό την απόκτηση 
του αντίστοιχου Πιστοποιητικού και καλύπτουν κατ’ ελά- 
χιστον τα θέματα που περιγράφονται στο Παράρτημα 
I και II της παρούσας. 

2. Οι εξετάσεις τόσο για την χορήγηση του πιστοποιη¬ 
τικού όσο και για την ανανέωσή του, διενεργούνται από 
επιτροπή εξετάσεων που καθορίζει ο Φορέας Εξέτασης. 
Η διαδικασία αποτελείται από γραπτή δοκιμασία (εξέ¬ 
ταση) και πραγματοποιείται μέσω ερωτηματολογίων 
σε έντυπη μορφή. 

3. Τα φύλλα εξέτασης αποτελούνται από ερωτήσεις 
ανάπτυξης και ερωτήσεις πολλαπλών επιλογών σε θέ¬ 
ματα που καλύπτουν κατ' ελάχιστον το πρόγραμμα 
εκπαίδευσης κατά ΑϋΒ και ΑΤΡ αντίστοιχα. 

4. Η βαθμολόγηση των γραπτών γίνεται από την επι¬ 
τροπή εξετάσεων. Η τελική βαθμολογία είναι ο μέσος 
όρος των επιμέρους βαθμολογιών του κάθε μέλους της 


επιτροπής εξετάσεων. Επιτυχών στη γραπτή εξέταση 
θεωρείται αυτός που λαμβάνει τουλάχιστον το 80 με 
άριστα το 100. 

5. Στην περίπτωση ερωτηματολογίων πολλαπλών επι¬ 
λογών, εκτός από τις λανθασμένα σημειωμένες ερωτή¬ 
σεις θεωρούνται επίσης λάθος: 

- οι αναπάντητες ερωτήσεις οι οποίες πρέπει να δι¬ 
αγράφονται από την επιτροπή εξετάσεων 

- ερωτήσεις στις οποίες σημειώνονται περισσότερες 
από μια απαντήσεις 

- διαγραμμένες ή σβησμένες με οποιονδήποτε τρόπο 
απαντήσεις 

- σήμανση απαντήσεων με οποιονδήποτε άλλο τρόπο 
εκτός του σταυρού (+) ή χι (X) ή νι (V) 

- απαντήσεις με μολύβι. 

Αρθρο 6 

Διαδικασία εξετάσεων 

α. Την ευθύνη ομαλής διεξαγωγής των εξετάσεων 
έχει ο Φορέας Εξέτασης. Οι ημερομηνίες έναρξης της 
εξέτασης, το ύψος των εξέταστρων γνωστοποιούνται 
εγκαίρως στους ενδιαφερομένους. Οι υπεύθυνοι του 
Φορέα Εξέτασης έχουν τα παρακάτω καθήκοντα: 

- να καθορίζουν ημερομηνία, ώρα και τόπο διενέργειας 
των εξετάσεων, των δικαιολογητικών που πρέπει να 
έχουν μαζί τους οι υποψήφιοι και να ενημερώνουν σχε¬ 
τικά τους εκπαιδευτικούς φορείς, την αρμόδια υπηρεσία 
του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων, λαμβάνοντας υπόψη 
ότι το χρονικό διάστημα μεταξύ της ολοκλήρωσης της 
εκπαίδευσης και της εξέτασης δεν θα είναι μεγαλύτερο 
της μιας εβδομάδας. 

- να επιλέγουν τα θέματα 

- να ελέγχουν την προσέλευση των υποψηφίων και να 
σημειώνουν σε κατάσταση δίπλα στο όνομα μη προσελ- 
θόντος υποψηφίου τη ένδειξη «δεν προσήλθε» 

- να υποδεικνύουν στους υποψηφίους τις θέσεις που 
θα καταλάβουν στη αίθουσα 

- να μεριμνούν για τη διανομή των φύλλων εξέτασης 
και να ενημερώνουν για τον χρόνο έναρξης και λήξης 
της εξέτασης. 

- να διανέμουν το απαραίτητο εκπαιδευτικό υλικό που 
θα χρησιμοποιείται συμβουλευτικά από τους υποψη¬ 
φίους 

- να εποπτεύουν την ομαλή διεξαγωγή των εξετάσεων, 
να ελέγχουν κατά τη διάρκεια της εξέτασης 

- κατά την παραλαβή των γραπτών, να ελέγχουν την 
ορθή αναγραφή των στοιχείων. 

- να ενημερώνουν τους υποψηφίους ότι κατά τη διάρ¬ 
κεια της γραπτής εξέτασης απαγορεύεται: 

• η χρησιμοποίηση οποιονδήποτε βιβλίων και σημειώ¬ 
σεων πλην αυτών που η εξεταστική επιτροπή επιτρέπει 

• η συνεργασία ή συνομιλία μεταξύ των 

• η χρησιμοποίηση κινητών τηλεφώνων, ακουστικών ή 
οποιοσδήποτε συσκευής επικοινωνίας. Ειδικά τα κινητά 
τηλέφωνα πρέπει να είναι, απενεργοποιημένα. 

• η απομάκρυνσή των από τη θέση εξέτασης για 
οποιοδήποτε λόγο, πριν την ολοκλήρωση της εξέτα¬ 
σης και 

• να παραμένουν στην αίθουσα λιγότεροι από τρεις 
(3) υποψήφιοι 

- να αποστέλλουν στην αρμόδια Διεύθυνση του 
Υπουργείου Ανάπτυξης, Ανταγωνιστικότητας, Υπο- 

δομών, Μεταφορών και Δικτύων μετά την ολοκλήρωση 
της εξέτασης αλφαβητική κατάσταση σε έντυπη και 
ηλεκτρονική μορφή με τα πλήρη στοιχεία (ονομα¬ 
τεπώνυμο, πατρώνυμο, αριθμός ταυτότητας ή δια¬ 
βατηρίου, ΑΦΜ, ισχύουσα ταχυδρομική διεύθυνση 
κατοικίας, τίτλος σπουδών, αριθμός πιστοποιητικού 
ελεγκτή βαρέων οχημάτων, την βαθμολογία) των υπο¬ 
ψηφίων που επέτυχαν, για αρχική χορήγηση και ανα¬ 
νέωση αντίστοιχα. Επίσης σε διαφορεική κατάσταση 
θα υπάρχουν οι αποριφθέντες και μη προσελθόντες 
αντίστοιχα. 

β. Υποψήφιος που κατά την εξέταση καταλαμβάνεται 
να αντιγράφει, με οποιονδήποτε τρόπο ή να συνεργά¬ 
ζεται με άλλον υποψήφιο, θεωρείται ότι απέτυχε. 

Αρθρο 7 

Διαδικασία πιστοποίησης 

1. Το πιστοποιητικό Ελεγκτή Δημοσίων και Ιδιωτικών 
ΚΤΕΟ οχημάτων μεταφοράς επικίνδυνων εμπορευμάτων 
(ΑϋΒ) και ευπαθών τροφίμων (ΑΤΡ) εκδίδεται από την 
αρμόδια Διεύθυνση του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
σύμφωνα με τα υποδείγματα των Παραρτημάτων III και 
IV αντίστοιχα, με βάση των αλφαβητικών καταστάσεων 
σε έντυπη και ηλεκτρονική μορφή της παραγράφου δ 


του άρθρου 3 των φορέων εκπαίδευσης και της πα¬ 
ραγράφου α του άρθρου 6 του φορέα εξέτασης της 
παρούσας. 

3. Τα πιστοποιητικά αποστέλλονται στους ενδιαφερο¬ 
μένους. Ο κατάλογος ελεγκτών Δημοσίων και Ιδιωτικών 
ΚΤΕΟ οχημάτων μεταφοράς επικινδύνων εμπορευμάτων 
(ΑϋΒ) και ευπαθών τροφίμων (ΑΤΡ) κοινοποιείται από 
την αρμόδια Διεύθυνση του Υπουργείου στο ΣΕΕΥΜΕ, 
κ.λπ. 

Αρθρο 8 

Μεταβατικές διατάξεις 

Πιστοποιητικά που έχουν εκδοθεί με προγενέστερες 
διατάξεις ισχύουν μέχρι την λήξης τους και ανανεώνο¬ 
νται σύμφωνα με τις διατάξεις της παρούσας απόφασης. 

Αρθρο 9 

Καταργούμενες διατάξεις 

Η παράγραφος 3, του άρθρου 4, της υπουργικής από¬ 
φασης με αριθμό. Φ50/37494/4561/01-07-2009 (ΦΕΚ1397/ 
Β'/14-07-2009) καταργείται. 

Αρθρο 10 

Προσαρτώνται στη παρούσα απόφαση τα Παραρτή¬ 
ματα I, II, III, IV και αποτελούν αναπόσπαστο τμήμα της. 


ΠΑΡΑΡΤΗΜΑ I 


Πρόγραμμα αρχικής επιμόρφωσης-κατάρτισης ελεγκτών Δημοσίων και Ιδιωτικών ΚΤΕΟ οχημάτων μεταφοράς 
επικίνδυνων εμπορευμάτων (ΑϋΒ) και μεταφοράς ευπαθών τροφίμων (ΑΤΡ) 


1 . 

Νομοθεσία / Δομή / Περιγραφή μερών και κεφαλαίων 

2. 

Μέρος 1 (μεταβατικές διατάξεις κλπ.) 


Μέρος 2 (ταξινόμηση υλών) 

3. 

Μέρος 3 (κατάλογος ουσιών/επεξήγηση στηλών) 

4. 

Μέρος 4 (διατάξεις σχετικά με τις δεξαμενές, την ιεράρχηση κ.λπ.) 

5. 

Μέρος 6 (διατάξεις σχετικές με την κατασκευή δεξαμενών κ.λπ.) 

6. 

Μέρος 9 [διατάξεις σχετικά με το όχημα (ηλεκτρικά, κεντρικός διακόπτης, ευστάθεια κ.λπ.)] 

7. 

Φορείς ελέγχου ΑϋΒ, αναγνώριση - εκπαίδευση - επεξήγηση φύλλου δοκιμών, μολυσματικές επικίνδυνες 
ύλες, (νομοθεσία Υπουργείου Υγείας, βεβαίωση ΑΟΒ + ΑΤΡ) 

8. 

Ειδική νομοθεσία που διέπει τον τεχνικό έλεγχο (σύστημα πέδησης/ΑΒδ, δικαίωμα ελέγχου από φορείς 
αρχικού ή περιοδικού ελέγχου, τοποθέτηση νέας ή παλαιός δεξαμενής σε νέο ή παλαιό πλαίσιο, παρεκ¬ 
κλίσεις, σωληνώσεις, χάραξης στοιχείων στο πινακιδάκι, σημεία ελέγχου 16000 της υ.α. 44800/123/85 
όπως ισχύει) 

9. 

Καμπίνα οχήματος, δεξαμενές καυσίμων, σύστημα εξάτμισης, συσκευή περιορισμού ταχύτητας, εξοπλι¬ 
σμός βυτιοφόρων, οπίσθια προστασία, αμαξώματα μεταφοράς υλικών χύμα. 

Σήμανση, επισήμανση οχημάτων και δεξαμενών βυτιοφόρων 

10 . 

Εκπαίδευση (τρόπος) συμπλήρωσης πιστοποιητικού ΑϋΒ 

11. 

Έλεγχος (πρακτική) τουλάχιστον σε βυτιοφόρο όχημα κλάσης 3, κλάσης 2 και σε όχημα κλάσης 1 

12. 

Συζήτηση - επίλυση αποριών για ΑϋΒ 

13. 

Νομοθεσία ΑΤΡ - νομοθεσία περιοδικού ελέγχου, σημεία ελέγχου 16000 της υ.α. 44800/123/85 όπως ισχύ¬ 
ει, εκπαίδευση στο πιστοποιητικό ΑΤΡ, είδη ελέγχων κατά ΑΤΡ, αναγνώριση φορέων ελέγχου ΑΤΡ. 

14. 

Συζήτηση - επίλυση αποριών για ΑΤΡ 


Σύνολο τουλάχιστον 5 ημέρες/40 ώρες 

ΠΑΡΑΡΤΗΜΑ II 


Πρόγραμμα περιοδικής επιμόρφωσης-κατάρτισης ελεγκτών Δημοσίων και Ιδιωτικών ΚΤΕΟ οχημάτων μεταφοράς 
επικινδύνων εμπορευμάτων (ΑϋΒ) και μεταφοράς ευπαθών τροφίμων (ΑΤΡ) 


1 . 

Αναθεωρημένες διατάξεις της ΑΟΒ που σχετίζονται με τα υλικά, νέες τεχνικές και τις νέες νονοθετικές 
διατάξεις που σχετίζονται με τα οχήματα. 

2. 

Συζήτηση - επίλυση αποριών για ΑϋΒ 

3. 

Περί της ισχύουσας νομοθεσίας ΑΤΡ 

4. 

Επικαιροποίηση νομοθεσίας περιοδικού ελέγχου, σημεία ελέγχου 16000 της υπ’ αριθμ. 44800/123/85 υπουρ¬ 
γικής απόφασης όπως ισχύει 

5. 

Επίλυση αποριών και συζήτηση από την μέχρι τώρα κτηθείσα εμπειρία 


ΣΥΝΟΛΟ τουλάχιστον 1 ημέρα/8 ώρες 

ΠΑΡΑΡΤΗΜΑ III 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ 
ΓΕΝΙΚΗ ΔΙΕΥΘΥΝΣΗ ΟΔΙΚΗΣ ΑΣΦΑΛΕΙΑΣ 
ΔΙΕΥΘΥΝΣΗ ΤΕΧΝΟΛΟΓΙΑΣ ΟΧΗΜΑΤΩΝ 
Ταχ. Δ/νση : Αναστάσεως 2 & I. Τσιγάντε 
Τ,Κ. : 10191 ΠΑΠΑΓΟΥ-ΑΘΗΝΑ 

ΠΙΣΤΟΠΟΙΗΤΙΚΟ ΕΛΕΓΚΤΗ ΚΤΕΟ 

ΟΧΗΜΑΤΩΝ ΜΕΤΑΦΟΡΑΣ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ (ΑΟΚ) 

(σύμφωνα με την αριθμ. 40077/2850/12/2013 κ.υ.α.) 

Αριθμός Πιστοποιητικού :. I ΑϋΚ 

Φορέας ειδικής επιμόρφωσης : 

Ονοματεπώνυμο ελεγκτή : 

Ονομα πατρός : 

Ημερομηνία γέννησης : 

Τόπος γέννησης : 

Τίτλος σπουδών : 

Ημερομηνία επιτυχίας στην αρχική εξέταση : 

Ημερομηνία έκδοσης πιστοποιητικού για πρώτη φορά : 

Αρχική ισχύς : 

Αναθεωρήθηκε την : και ισχύει μέχρι: 

Το παρόν Πιστοποιητικό ελεγκτή ΚΤΕΟ οχημάτων μεταφοράς επικίνδυνων εμπορευμάτων (ΑϋΚ) 
ισχύει εφόσον είναι σε ισχύ και το αντίστοιχο Πιστοποιητικό ελεγκτή βαρέων οχημάτων, όπως 
προβλέπεται από τις κείμενες διατάξεις. 

Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 


Παπάγου (ημερομηνία) 

ΑΡΙΘΜ. ΠΡΩΤ.: 

ΠΑΡΑΡΤΗΜΑ IV 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ 
ΓΕΝΙΚΗ ΔΙΕΥΘΥΝΣΗ ΟΔΙΚΗΣ ΑΣΦΑΛΕΙΑΣ 
ΔΙΕΥΘΥΝΣΗ ΤΕΧΝΟΛΟΓΙΑΣ ΟΧΗΜΑΤΩΝ 
Ταχ. ΔΛ/ση : Αναστάσεως 2 & I. Τσιγάντε 
Τ.Κ. : 10191 ΠΑΠΑΓΟΥ-ΑΘΗΝΑ 

ΠΙΣΤΟΠΟΙΗΤΙΚΟ ΕΛΕΓΚΤΗ ΚΤΕΟ 
ΟΧΗΜΑΤΩΝ ΜΕΤΑΦΟΡΑΣ ΕΥΠΑΘΩΝ ΤΡΟΦΙΜΩΝ (ΑΤΡ) 

(σύμφωνα με την αριθμ. 40077/2850/12/2013 κ.υ.α.) 

Αριθμός Πιστοποιητικού :./ ΑΤΡ 

Φορέας ειδικής επιμόρφωσης: 

Ονοματεπώνυμο ελεγκτή : 

Όνομα πατρός : 

Ημερομηνία γέννησης : 

Τόπος γέννησης : 

Τίτλος σπουδών : 

Ημερομηνία επιτυχίας στην αρχική εξέταση : 

Ημερομηνία έκδοσης πιστοποιητικού για πρώτη φορά : 

Αρχική ισχύς : 

Αναθεωρήθηκε την : και ισχύει μέχρι: 

Το παρόν Πιστοποιητικό ελεγκτή ΚΤΕΟ οχημάτων μεταφοράς ευπαθών τροφίμων (ΑΤΡ) ισχύει εφόσον 
είναι σε ισχύ και το αντίστοιχο Πιστοποιητικό ελεγκτή βαρέων οχημάτων, όπως προβλέπεται από τις 
κείμενες διατάξεις. 

Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 


Παπάγου (ημερομηνία) 

ΑΡΙΘΜ. ΠΡΩΤ.: 

Αρθρο 11 

Η ισχύς της παρούσας απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Παπάγου, 14 Ιανουάριου 2013 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 


ΣΤΑΥΡΟΣ ΚΑΛΟΓΙΑΝΝΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΙΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαϊΙ: ννβάπΐ3δΐ0Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*02001212801130012* - 










































































